# Επίσημη Εφημερίδα C 89A/25 Φ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 89A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος25 Φεβρουαρίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 89A

Έκδοση στην ελληνική γλώσσα

Ανακοινώσεις και Πληροφορίες

65ό έτος25 Φεβρουαρίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ελεγκτικό Συνέδριο |
| 2022/C 89 A/01 | Πρόσκληση εκδήλωσης ενδιαφέροντος — Ελεγκτές/ελέγκτριες (πρόγραμμα NGEU) — Έκτακτοι/έκτακτες υπάλληλοι (AD 5-AD 7) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ελεγκτικό Συνέδριο

2022/C 89 A/01

Πρόσκληση εκδήλωσης ενδιαφέροντος — Ελεγκτές/ελέγκτριες (πρόγραμμα NGEU) — Έκτακτοι/έκτακτες υπάλληλοι (AD 5-AD 7)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ελεγκτικό Συνέδριο

| 25.2.2022 | EL | Επίσημη Εφημερίδα της Ευρωπαϊκής Ένωσης | CA 89/1 |
| --- | --- | --- | --- |

25.2.2022

EL

Επίσημη Εφημερίδα της Ευρωπαϊκής Ένωσης

CA 89/1

---

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

Ελεγκτές/ελέγκτριες (πρόγραμμα NGEU)

Έκτακτοι/έκτακτες υπάλληλοι (AD 5-AD 7)

(2022/C 89 A/01)

ΠΟΙΟΙ ΕΙΜΑΣΤΕ

Το Ευρωπαϊκό Ελεγκτικό Συνέδριο (ΕΕΣ) ιδρύθηκε το 1975 ως ο εξωτερικός ελεγκτής της Ευρωπαϊκής Ένωσης. Ένα από τα επτά θεσμικά όργανα της ΕΕ, εδρεύει στο Λουξεμβούργο και απασχολεί περί τους 900 υπαλλήλους –ελεγκτές/ελέγκτριες, προσωπικό υποστήριξης και διοικητικό προσωπικό– προερχόμενους από όλα τα κράτη μέλη της ΕΕ.

Το ΕΕΣ λειτουργεί ως συλλογικό όργανο απαρτιζόμενο από 27 Μέλη, ένα από κάθε κράτος μέλος της ΕΕ. Οι ελεγκτές/ελέγκτριές μας ελέγχουν αν η ΕΕ τηρεί άρτιους λογαριασμούς και εφαρμόζει ορθά τους δημοσιονομικούς κανόνες της, καθώς και αν οι πολιτικές και τα προγράμματά της επιτυγχάνουν τους επιδιωκόμενους στόχους τους με οικονομικά αποδοτικό τρόπο.

Μέσω του έργου μας κάνουμε τη διαφορά, καθώς βοηθάμε την ΕΕ να αξιοποιεί καλύτερα τους οικονομικούς πόρους της. Συμβάλλουμε στη βελτίωση της δημοσιονομικής διαχείρισης της ΕΕ και προάγουμε τη λογοδοσία και τη διαφάνεια. Προειδοποιούμε για τους κινδύνους, παρέχουμε διασφάλιση, επισημαίνουμε αδυναμίες, αναδεικνύουμε επιτεύγματα και προσφέρουμε καθοδήγηση στους φορείς χάραξης πολιτικής και στους νομοθέτες της ΕΕ. Παρουσιάζουμε τις παρατηρήσεις και τις συστάσεις μας στο Ευρωπαϊκό Κοινοβούλιο, στο Συμβούλιο της ΕΕ, στις εθνικές κυβερνήσεις και στα εθνικά κοινοβούλια, καθώς και στο ευρύ κοινό.

Το ΕΕΣ διαιρείται σε δέκα ελεγκτικές και διοικητικές διευθύνσεις, των οποίων η λειτουργία βασίζεται σε ευέλικτες ομάδες βάσει έργων. Οι ελεγκτικές διευθύνεις, οργανωμένες σε πέντε τμήματα, είναι αρμόδιες για διάφορους τομείς πολιτικής στους οποίους τοποθετούνται οι υπάλληλοι του οργάνου, ανάλογα με τις προτεραιότητες που απορρέουν από το πρόγραμμα εργασίας.

| — | Τμήμα I — Βιώσιμη χρήση των φυσικών πόρων |
| --- | --- |

—

Τμήμα I — Βιώσιμη χρήση των φυσικών πόρων

| — | Τμήμα II — Επενδύσεις υπέρ της συνοχής, της ανάπτυξης και της κοινωνικής ένταξης |
| --- | --- |

—

Τμήμα II — Επενδύσεις υπέρ της συνοχής, της ανάπτυξης και της κοινωνικής ένταξης

| — | Τμήμα III — Εξωτερικές δράσεις, ασφάλεια και δικαιοσύνη |
| --- | --- |

—

Τμήμα III — Εξωτερικές δράσεις, ασφάλεια και δικαιοσύνη

| — | Τμήμα IV — Ρύθμιση των αγορών και ανταγωνιστική οικονομία |
| --- | --- |

—

Τμήμα IV — Ρύθμιση των αγορών και ανταγωνιστική οικονομία

| — | Τμήμα V — Χρηματοδότηση και διοίκηση της Ένωσης |
| --- | --- |

—

Τμήμα V — Χρηματοδότηση και διοίκηση της Ένωσης

Η διαχείριση των γνώσεων και η ανάπτυξη της κατάλληλης εμπειρογνωσίας έχουν καθοριστική σημασία για τις ελεγκτικές εργασίες μας, που περιλαμβάνουν επίσης αποστολές εντός ΕΕ αλλά και οπουδήποτε ανά τον κόσμο. Το ΕΕΣ προσφέρει ένα περιβάλλον που ευνοεί τη μάθηση και παρέχει ευκαιρίες επαγγελματικής εξέλιξης.

ΤΙ ΠΡΟΣΦΕΡΟΥΜΕ

Πέραν του ότι είμαστε ένας σύγχρονος και δυναμικός οργανισμός που επιδιώκει και προάγει την αριστεία, τον επαγγελματισμό, τη διαφάνεια και την ακεραιότητα, αυτοπροσδιοριζόμαστε ως ένα θεσμικό όργανο που προωθεί τη διαφορετικότητα, την ευελιξία και την ισότιμη μεταχείριση και παρέχει σε κάθε υπάλληλο την ευκαιρία να αναπτύξει στο έπακρο τα ταλέντα του/της. Μέσω της ατομικής και της συλλογικής συμμετοχής μας στις δραστηριότητες του ΕΕΣ και του φιλόδοξου προγράμματος επιμόρφωσης που προσφέρουμε, επιδιώκουμε να καταστήσουμε το ΕΕΣ έναν εργασιακό χώρο που θα προσφέρει πνευματικές προκλήσεις και έναν οργανισμό με γνώμονα τη μάθηση, που θα βασίζεται στη θεσμική γνώση και σε ένα ενθουσιώδες και άκρως καταρτισμένο έμψυχο δυναμικό, στην υπηρεσία της ΕΕ και των πολιτών της.

Στηρίζουμε τους ελεγκτές και τις ελέγκτριές μας για την απόκτηση και τη διατήρηση επαγγελματικών προσόντων, τη συμμετοχή σε μεταπτυχιακά προγράμματα, την παρακολούθηση μαθημάτων που διοργανώνονται εντός και εκτός του οργάνου και τη συμμετοχή σε συνέδρια. Αναγνωρίζουμε και ανταμείβουμε τις επιδόσεις ενδυναμώνοντας το προσωπικό μας επιβραβεύοντας τις καλές επιδόσεις και τη διαχείριση της γνώσης, προγραμμάτων ανάπτυξης ηγετικών ικανοτήτων και άλλων ευκαιριών μάθησης και ανάπτυξης.

Το μέγεθος του θεσμικού οργάνου μας δεν υπερβαίνει το ανθρώπινο μέτρο: αυτό ευνοεί την ένταξη, διευκολύνει την αλληλεπίδραση και ενθαρρύνει την ομαδική εργασία. Προσφέρουμε ευέλικτα ωράρια εργασίας και τηλεργασίας, επίσης εκτός του τόπου διορισμού. Οι εγκαταστάσεις μας διαθέτουν όλες τις αναγκαίες διευκολύνσεις που απλουστεύουν την καθημερινότητα και την καθιστούν περισσότερο ευχάριστη (εστιατόριο, κυλικείο, χώρο άθλησης, γυμναστήριο, καθαριστήριο, αίθουσα διαλογισμού).

Δίνουμε αξία στη διαφορετικότητα και την ένταξη, προάγουμε την ισότητα των ευκαιριών και παρέχουμε ένα αξιοπρεπές εργασιακό περιβάλλον, βασιζόμενο στην ανοικτή επικοινωνία, στον διάλογο και στην αμοιβαία εμπιστοσύνη. Η αφοσίωση και η ευεξία των υπαλλήλων μας, καθώς και η ενσωμάτωση της περιβαλλοντικής διάστασης αποτελούν σημαντικούς πυλώνες των εσωτερικών πολιτικών μας.

Σκοπός της παρούσας πρόσκλησης εκδήλωσης ενδιαφέροντος είναι η προσέλκυση ταλαντούχων επαγγελματιών, οι οποίοι/οποίες, με την εργασία τους, θα βοηθήσουν τους πολίτες να κατανοήσουν καλύτερα τον τρόπο με τον οποίο το ΕΕΣ ανταποκρίνεται στην αποστολή του και προάγει την άρτια χρηματοοικονομική διακυβέρνηση.

Στόχος μας είναι να καταρτίσουμε πίνακα με τους επιτυχόντες ελεγκτές/τις επιτυχούσες ελέγκτριες, στους οποίους/στις οποίες ενδέχεται να προσφερθούν συμβάσεις εργασίας έκτακτου/έκτακτης υπαλλήλου του οργάνου, ανάλογα με τις διαθέσιμες θέσεις και τις επιχειρησιακές ανάγκες.

Οι υποψήφιοι/υποψήφιες των οποίων το όνομα θα περιληφθεί στον πίνακα επιτυχόντων/επιτυχουσών θα προσληφθούν σύμφωνα με τις διατάξεις του άρθρου 2, στοιχείο α) ή στοιχείο β), του καθεστώτος που εφαρμόζεται επί του λοιπού προσωπικού της ΕΕ (1) για μια αρχική περίοδο τεσσάρων ετών.

Στο πλαίσιο της αρχικής σύμβασης προβλέπεται δοκιμαστική περίοδος εννεάμηνης διάρκειας.

Ανάλογα με τις μεταβαλλόμενες επιχειρησιακές ανάγκες και το συμφέρον της υπηρεσίας, το ΕΕΣ μπορεί να διοργανώσει για τους/τις υπαλλήλους του εσωτερικούς διαγωνισμούς κατ’ εφαρμογή του άρθρο 4 του κανονισμού υπηρεσιακής κατάστασης.

Οι νεοπροσλαβανόμενοι ελεγκτές/νεοπροσλαμβανόμενες ελέγκτριες θα παρακολουθήσουν κατάλληλη επιμόρφωση και θα ενταχθούν πλήρως σε υφιστάμενα κλιμάκια ελέγχου.

Ο βαθμός στον οποίο θα γίνεται η πρόσληψη θα καθορίζεται από την επαγγελματική πείρα που έχει συγκεντρώσει ο/η υπάλληλος μετά την απόκτηση του τίτλου που αναφέρεται στην ενότητα 2 («Προσόντα»), υπολογιζόμενη μέχρι την ημέρα της πρόσληψης:

| — | AD 5 για διετή έως τετραετή επαγγελματική πείρα |
| --- | --- |

—

AD 5 για διετή έως τετραετή επαγγελματική πείρα

| — | AD 6 για τετραετή έως εξαετή επαγγελματική πείρα |
| --- | --- |

—

AD 6 για τετραετή έως εξαετή επαγγελματική πείρα

| — | AD 7 για επαγγελματική πείρα άνω των έξι ετών |
| --- | --- |

—

AD 7 για επαγγελματική πείρα άνω των έξι ετών

Επί του παρόντος, ο βασικός μηνιαίος μισθός είναι:

| — | για τον βαθμό AD 5 (κλιμάκιο 1) 5 010,72 EUR |
| --- | --- |

—

για τον βαθμό AD 5 (κλιμάκιο 1) 5 010,72 EUR

| — | για τον βαθμό AD 6 (κλιμάκιο 1) 5 669,29 EUR |
| --- | --- |

—

για τον βαθμό AD 6 (κλιμάκιο 1) 5 669,29 EUR

| — | για τον βαθμό AD 7 (κλιμάκιο 1) 6 414,44 EUR |
| --- | --- |

—

για τον βαθμό AD 7 (κλιμάκιο 1) 6 414,44 EUR

Στον μισθό αυτό, ο οποίος υπόκειται σε ενωσιακό φόρο, αλλά απαλλάσσεται από την εθνική φορολογία, μπορούν να προστεθούν ορισμένες αποζημιώσεις και επιδόματα, σύμφωνα με τους όρους που προβλέπει το καθεστώς που εφαρμόζεται επί του λοιπού προσωπικού της Ευρωπαϊκής Ένωσης και ανάλογα με τις ατομικές περιστάσεις και τη σύνθεση του νοικοκυριού.

Οι διατάξεις που διέπουν τον υπολογισμό των εν λόγω αποζημιώσεων και επιδομάτων περιλαμβάνονται στο καθεστώς που εφαρμόζεται επί του λοιπού προσωπικού.

Τα θεσμικά όργανα της ΕΕ διαθέτουν ίδια συστήματα συνταξιοδότησης και υγειονομικής περίθαλψης, οι εισφορές στα οποία παρακρατούνται από τις αποδοχές στην πηγή.

Οι υπάλληλοι μπορούν να εγγράψουν τα παιδιά τους δωρεάν στα Ευρωπαϊκά Σχολεία.

ΠΟΙΑ ΤΑ ΚΑΘΗΚΟΝΤΑ ΠΟΥ ΕΝΔΕΧΟΜΕΝΩΣ ΝΑ ΚΛΗΘΩ ΝΑ ΕΚΤΕΛΕΣΩ

Οι ελεγκτές/ελέγκτριες που θα προσληφθούν:

| — | Θα σχεδιάζουν και θα διενεργούν ελέγχους σύμφωνα με διεθνώς αναγνωρισμένα πρότυπα, μεταξύ άλλων δε:






  — | θα καταρτίζουν σχέδια ελέγχου βάσει άρτιων ελεγκτικών προσεγγίσεων· |
| --- | --- | --- |

—

Θα σχεδιάζουν και θα διενεργούν ελέγχους σύμφωνα με διεθνώς αναγνωρισμένα πρότυπα, μεταξύ άλλων δε:

—

θα καταρτίζουν σχέδια ελέγχου βάσει άρτιων ελεγκτικών προσεγγίσεων·

| — | θα εφαρμόζουν ελεγκτικές διαδικασίες και θα τεκμηριώνουν εγκαίρως τις διάφορες ελεγκτικές εργασίες· |
| --- | --- |

—

θα εφαρμόζουν ελεγκτικές διαδικασίες και θα τεκμηριώνουν εγκαίρως τις διάφορες ελεγκτικές εργασίες·

| — | θα συλλέγουν, θα ελέγχουν και θα αναλύουν σύνθετα δεδομένα και θα χρησιμοποιούν ψηφιακά εργαλεία· |
| --- | --- |

—

θα συλλέγουν, θα ελέγχουν και θα αναλύουν σύνθετα δεδομένα και θα χρησιμοποιούν ψηφιακά εργαλεία·

| — | θα συντάσσουν και θα κοινοποιούν ελεγκτικές διαπιστώσεις, εκθέσεις και γνώμες. |
| --- | --- |

—

θα συντάσσουν και θα κοινοποιούν ελεγκτικές διαπιστώσεις, εκθέσεις και γνώμες.

| — | Θα προσφέρουν εμπειρογνωσία και στήριξη όσον αφορά τη διαχείριση των γνώσεων, ειδικούς τομείς πολιτικής και τη μεθοδολογία του ελέγχου. |
| --- | --- |

—

Θα προσφέρουν εμπειρογνωσία και στήριξη όσον αφορά τη διαχείριση των γνώσεων, ειδικούς τομείς πολιτικής και τη μεθοδολογία του ελέγχου.

| — | Θα συμβάλλουν στη διατήρηση και την ανάπτυξη των σχέσεων του ΕΕΣ με εξωτερικούς ενδιαφερόμενους σε εθνικό, ενωσιακό και διεθνές επίπεδο. |
| --- | --- |

—

Θα συμβάλλουν στη διατήρηση και την ανάπτυξη των σχέσεων του ΕΕΣ με εξωτερικούς ενδιαφερόμενους σε εθνικό, ενωσιακό και διεθνές επίπεδο.

| — | Θα συλλέγουν και θα αναλύουν έγγραφα, πληροφορίες και δεδομένα προερχόμενα από ευρύ φάσμα πηγών. |
| --- | --- |

—

Θα συλλέγουν και θα αναλύουν έγγραφα, πληροφορίες και δεδομένα προερχόμενα από ευρύ φάσμα πηγών.

Οι ελεγκτές/ελέγκτριες που θα προσληφθούν θα συμμετέχουν κατά κύριο λόγο σε καθήκοντα που θα έχουν σχέση με το σχέδιο ανάκαμψης NextGenerationEU (NGEU) και τη βασική συνιστώσα του, τον Μηχανισμό Ανάκαμψης και Ανθεκτικότητας, στα ακόλουθα πεδία ή τομείς (2):

| — | προγράμματα διαρθρωτικών μεταρρυθμίσεων και τεχνική βοήθεια, |
| --- | --- |

—

προγράμματα διαρθρωτικών μεταρρυθμίσεων και τεχνική βοήθεια,

| — | διαχείριση έργων/υλοποίηση μεγάλων επενδυτικών έργων, ιδίως στους τομείς της ψηφιοποίησης, των δημόσιων υποδομών, των περιβαλλοντικών επενδύσεων, της τεχνικής βοήθειας και των χρηματοοικονομικών πράξεων· |
| --- | --- |

—

διαχείριση έργων/υλοποίηση μεγάλων επενδυτικών έργων, ιδίως στους τομείς της ψηφιοποίησης, των δημόσιων υποδομών, των περιβαλλοντικών επενδύσεων, της τεχνικής βοήθειας και των χρηματοοικονομικών πράξεων·

| — | δημόσιο και χρηματοοικονομικό δίκαιο (ενωσιακό και εθνικό), ιδίως όσον αφορά τις κρατικές ενισχύσεις, τις δημόσιες συμβάσεις, τον εντοπισμό και την πρόληψη της απάτης και τις συγκρούσεις συμφερόντων· |
| --- | --- |

—

δημόσιο και χρηματοοικονομικό δίκαιο (ενωσιακό και εθνικό), ιδίως όσον αφορά τις κρατικές ενισχύσεις, τις δημόσιες συμβάσεις, τον εντοπισμό και την πρόληψη της απάτης και τις συγκρούσεις συμφερόντων·

| — | έλεγχος αξιολόγηση και εξέταση δημόσιων πολιτικών, περιλαμβανομένων των μεγάλων έργων υποδομών, της ψηφιοποίησης, των περιβαλλοντικών έργων, της τεχνικής βοήθειας, των χρηματοοικονομικών πράξεων και των ιδίων πόρων· |
| --- | --- |

—

έλεγχος αξιολόγηση και εξέταση δημόσιων πολιτικών, περιλαμβανομένων των μεγάλων έργων υποδομών, της ψηφιοποίησης, των περιβαλλοντικών έργων, της τεχνικής βοήθειας, των χρηματοοικονομικών πράξεων και των ιδίων πόρων·

| — | ψηφιακή οικονομία και χρηματοοικονομικά· |
| --- | --- |

—

ψηφιακή οικονομία και χρηματοοικονομικά·

| — | περιβαλλοντικές πολιτικές και οικονομία· |
| --- | --- |

—

περιβαλλοντικές πολιτικές και οικονομία·

| — | πολιτική εργασίας και κοινωνική πολιτική· |
| --- | --- |

—

πολιτική εργασίας και κοινωνική πολιτική·

| — | διαχείριση χαρτοφυλακίου, τραπεζική αγορά και κεφαλαιαγορές, πράσινη χρηματοδότηση (έκδοση ομολόγων, χορήγηση δανείων, κοινοπραξίες, διαπραγμάτευση τίτλων, δομημένα προϊόντα, έρευνα κ.λπ.)· |
| --- | --- |

—

διαχείριση χαρτοφυλακίου, τραπεζική αγορά και κεφαλαιαγορές, πράσινη χρηματοδότηση (έκδοση ομολόγων, χορήγηση δανείων, κοινοπραξίες, διαπραγμάτευση τίτλων, δομημένα προϊόντα, έρευνα κ.λπ.)·

| — | μακροοικονομική και οικονομική εποπτεία και πρόγνωση· |
| --- | --- |

—

μακροοικονομική και οικονομική εποπτεία και πρόγνωση·

| — | δημοσιονομικές πολιτικές, φορολογία, περιβαλλοντική φορολογία· |
| --- | --- |

—

δημοσιονομικές πολιτικές, φορολογία, περιβαλλοντική φορολογία·

| — | μεταρρύθμιση του δημόσιου τομέα και στρατηγικές διαχείρισης των αλλαγών, διακυβέρνηση του δημόσιου τομέα, διοίκηση ανθρώπινων πόρων. |
| --- | --- |

—

μεταρρύθμιση του δημόσιου τομέα και στρατηγικές διαχείρισης των αλλαγών, διακυβέρνηση του δημόσιου τομέα, διοίκηση ανθρώπινων πόρων.

ΤΙ ΑΝΑΖΗΤΟΥΜΕ

I.   ΚΡΙΤΗΡΙΑ ΕΠΙΛΕΞΙΜΟΤΗΤΑΣ

1.   Νομικές απαιτήσεις

Σύμφωνα με το άρθρο 12, παράγραφος 2, του καθεστώτος που εφαρμόζεται επί του λοιπού προσωπικού, κατά την ημερομηνία της αίτησής τους οι υποψήφιοι/υποψήφιες πρέπει:

| — | να είναι πολίτες κράτους μέλους της ΕΕ, |
| --- | --- |

—

να είναι πολίτες κράτους μέλους της ΕΕ,

| — | να απολαύουν των πολιτικών δικαιωμάτων τους, |
| --- | --- |

—

να απολαύουν των πολιτικών δικαιωμάτων τους,

| — | να έχουν εκπληρώσει τις στρατιωτικές υποχρεώσεις τους βάσει της σχετικής νομοθεσίας που διέπει τις προσλήψεις, και |
| --- | --- |

—

να έχουν εκπληρώσει τις στρατιωτικές υποχρεώσεις τους βάσει της σχετικής νομοθεσίας που διέπει τις προσλήψεις, και

| — | να παρέχουν τα εχέγγυα ήθους που απαιτούνται για την άσκηση των σχετικών καθηκόντων. |
| --- | --- |

—

να παρέχουν τα εχέγγυα ήθους που απαιτούνται για την άσκηση των σχετικών καθηκόντων.

2.   Προσόντα

Έως τη λήξη της προθεσμίας για την υποβολή των αιτήσεων και σύμφωνα με το άρθρο 10, παράγραφος 1, του καθεστώτος που εφαρμόζεται επί του λοιπού προσωπικού και το άρθρο 5, παράγραφος 3, του κανονισμού υπηρεσιακής κατάστασης, εφαρμοζόμενου κατ’ αναλογία και για τους/τις έκτακτες υπαλλήλους, οι υποψήφιοι/υποψήφιες πρέπει να έχουν τίτλο σπουδών αποκτηθέντα μετά την ολοκλήρωση τουλάχιστον τριετών σπουδών ή, εφόσον αυτό δικαιολογείται από το συμφέρον της υπηρεσίας, επαγγελματικό τίτλο αντίστοιχου επιπέδου.

Σημειωτέον ότι θα ληφθούν υπόψη μόνο τίτλοι σπουδών ή επαγγελματικοί τίτλοι που έχουν απονεμηθεί ή αναγνωριστεί από κράτος μέλος (ή από πρώην κράτος μέλος) της ΕΕ ή που συνοδεύονται από πιστοποιητικό ισοδυναμίας εκδοθέν από τις αρμόδιες αρχές ενός από αυτά τα κράτη μέλη.

3.   Επαγγελματική πείρα

Αναζητούμε υποψηφίους/υποψήφιες που, έως τη λήξη της προθεσμίας υποβολής των αιτήσεων, θα είναι σε θέση να αποδείξουν τουλάχιστον διετή συναφή (3) επαγγελματική πείρα σε ένα ή σε περισσότερα πεδία/τομείς εμπειρογνωσίας, συνδεόμενα με το σχέδιο ανάκαμψης NGEU (βλέπε πληροφορίες στην ενότητα με τίτλο «Ποια τα καθήκοντα που ενδεχομένως θα κληθώ να εκτελέσω»).

4.   Γλωσσικές γνώσεις

| — | Πολύ καλή γνώση μίας επίσημης γλώσσας της ΕΕ (ελάχιστο επίπεδο C1 στην κατανόηση, καθώς και στη γραπτή και προφορική έκφραση). |
| --- | --- |

—

Πολύ καλή γνώση μίας επίσημης γλώσσας της ΕΕ (ελάχιστο επίπεδο C1 στην κατανόηση, καθώς και στη γραπτή και προφορική έκφραση).

| — | Δεδομένου ότι η αγγλική και η γαλλική αποτελούν τις γλώσσες εργασίας του ΕΕΣ, απαιτείται ικανοποιητική γνώση μίας εξ αυτών (ελάχιστο επίπεδο Β1 στην κατανόηση, καθώς και στη γραπτή και προφορική έκφραση). Εάν η μητρική γλώσσα του υποψηφίου/της υποψήφιας είναι η αγγλική ή η γαλλική, απαιτείται ικανοποιητική γνώση της άλλης γλώσσας εργασίας (ελάχιστο επίπεδο Β1 στην κατανόηση, καθώς και στη γραπτή και προφορική έκφραση). |
| --- | --- |

—

Δεδομένου ότι η αγγλική και η γαλλική αποτελούν τις γλώσσες εργασίας του ΕΕΣ, απαιτείται ικανοποιητική γνώση μίας εξ αυτών (ελάχιστο επίπεδο Β1 στην κατανόηση, καθώς και στη γραπτή και προφορική έκφραση). Εάν η μητρική γλώσσα του υποψηφίου/της υποψήφιας είναι η αγγλική ή η γαλλική, απαιτείται ικανοποιητική γνώση της άλλης γλώσσας εργασίας (ελάχιστο επίπεδο Β1 στην κατανόηση, καθώς και στη γραπτή και προφορική έκφραση).

Για τον προσδιορισμό του επιπέδου των γλωσσικών γνώσεών σας, συμβουλευθείτε τον ιστότοπο:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

II.   ΚΡΙΤΗΡΙΑ ΕΠΙΛΟΓΗΣ

i)   Δεξιότητες

| α) | Ικανότητα συλλογής, σύνθεσης και ανάλυσης πληροφοριών |
| --- | --- |

α)

Ικανότητα συλλογής, σύνθεσης και ανάλυσης πληροφοριών

| β) | Επίλυση προβλημάτων |
| --- | --- |

β)

Επίλυση προβλημάτων

| γ) | Επικοινωνιακές δεξιότητες |
| --- | --- |

γ)

Επικοινωνιακές δεξιότητες

| δ) | Ευελιξία απαραίτητη για την απασχόληση σε οργανισμό που λειτουργεί βάσει ανάθεσης έργων και εντός διεθνούς περιβάλλοντος |
| --- | --- |

δ)

Ευελιξία απαραίτητη για την απασχόληση σε οργανισμό που λειτουργεί βάσει ανάθεσης έργων και εντός διεθνούς περιβάλλοντος

| ε) | Ικανότητα του/της υποψηφίου/υποψήφιας να εργάζεται τόσο αυτόνομα όσο και σε ομάδα |
| --- | --- |

ε)

Ικανότητα του/της υποψηφίου/υποψήφιας να εργάζεται τόσο αυτόνομα όσο και σε ομάδα

| στ) | Ανθεκτικότητα και ενθουσιασμός |
| --- | --- |

στ)

Ανθεκτικότητα και ενθουσιασμός

| ζ) | Ικανότητα ιεράρχησης προτεραιοτήτων, σχεδιασμού και οργάνωσης |
| --- | --- |

ζ)

Ικανότητα ιεράρχησης προτεραιοτήτων, σχεδιασμού και οργάνωσης

| η) | Ικανότητα συντονισμού έργων στα οποία συμμετέχουν διάφοροι ενδιαφερόμενοι |
| --- | --- |

η)

Ικανότητα συντονισμού έργων στα οποία συμμετέχουν διάφοροι ενδιαφερόμενοι

ii)   Πρόσθετα προσόντα

Μεταπτυχιακός τίτλος Master (MSc) σε οποιονδήποτε τομέα δραστηριότητας των τμημάτων ελέγχου του ΕΕΣ (βλέπε την περιγραφή στην ενότητα με τον τίτλο «Ποιοι είμαστε») ή/και οποιαδήποτε επαγγελματική πιστοποίηση στον τομέα του ελέγχου (ACCA, CIA ή άλλη εθνική ή διεθνή ελεγκτική πιστοποίηση) θα θεωρηθεί πρόσθετο προσόν.

ΔΙΑΔΙΚΑΣΙΑ ΕΠΙΛΟΓΗΣ

α)   Εξέταση της επιλεξιμότητας

Οι αιτήσεις θα εξεταστούν βάσει των τεσσάρων κριτηρίων επιλεξιμότητας που αναφέρονται στην ενότητα με τον τίτλο «Τι αναζητούμε» από επιτροπή επιλογής που θα διοριστεί από την αρμόδια για τη σύναψη συμβάσεων πρόσληψης αρχή (ΑΣΣΠΑ) του ΕΕΣ (4). Οι υποψήφιοι/υποψήφιες που δεν πληρούν οποιοδήποτε από τα κριτήρια επιλεξιμότητας θα αποκλειστούν από τη διαδικασία επιλογής.

Η επιτροπή επιλογής θα καταρτίσει πίνακα κατ’ αλφαβητική σειρά με τους υποψηφίους/τις υποψήφιες που θα πληρούν τα τέσσερα κριτήρια επιλεξιμότητας.

Ο πίνακας των επιλέξιμων υποψηφίων θα ισχύει έως τις 31 Δεκεμβρίου 2023, εκτός εάν η ισχύς του παραταθεί από την ΑΣΣΠΑ.

β)   Στάδιο αξιολόγησης

Η επιτροπή επιλογής θα ορίσει ποιοι από τους επιλέξιμους υποψηφίους/τις επιλέξιμες υποψήφιες θα κληθούν σε συνέντευξη. Στις εργασίες αυτές μπορεί να συνεπικουρηθεί από έναν ή περισσότερους αξιολογητές από τα τμήματα ελέγχου του ΕΕΣ, των οποίων ο ρόλος θα είναι συμβουλευτικός.

Σκοπός της συνέντευξης είναι να προσδιοριστεί κατά πόσον οι υποψήφιοι/υποψήφιες ανταποκρίνονται πράγματι στις απαιτήσεις των προς εκτέλεση καθηκόντων, καθώς και να αξιολογηθεί το κριτήριο επιλογής i) («Δεξιότητες»). Το κριτήριο επιλογής ii) («Πρόσθετα προσόντα») θα βαθμολογηθεί αμέσως μετά την προσωπική συνέντευξη, με τη χρήση προκαθορισμένου πίνακα αξιολόγησης.

Η φύση, το περιεχόμενο και το χρονοδιάγραμμα διεξαγωγής των συνεντεύξεων θα συμφωνηθούν από την επιτροπή επιλογής και θα γνωστοποιηθούν σε όλους τους υποψηφίους/όλες τις υποψήφιες σε εύθετο χρόνο.

γ)   Πίνακας με τους επιτυχόντες ελεγκτές/τις επιτυχούσες ελέγκτριες

Κατόπιν των συνεντεύξεων, η επιτροπή επιλογής θα προτείνει στην ΑΣΣΠΑ πίνακα με τους επιτυχόντες ελεγκτές/τις επιτυχούσες ελέγκτριες που θα πληρούν τα κριτήρια επιλογής (που αναφέρονται στην ενότητα με τον τίτλο «Τι αναζητούμε»). Με βάση τις επιχειρησιακές ανάγκες και τη διαθεσιμότητα θέσεων, η ΑΣΣΠΑ μπορεί, εν συνεχεία, να προσφέρει εργασία σε έναν/μία ή σε περισσότερους επιτυχόντες υποψηφίους/περισσότερες επιτυχούσες υποψήφιες που θα έχουν εγγραφεί στον πίνακα.

Η εγγραφή των υποψηφίων στον πίνακα που θα υποβληθεί στην ΑΣΣΠΑ δεν συνεπάγεται καθ’ οιονδήποτε τρόπο δικαίωμα πρόσληψης.

ΑΙΤΗΣΕΙΣ ΥΠΟΨΗΦΙΟΤΗΤΑΣ

Η προθεσμία υποβολής των αιτήσεων υποψηφιότητας λήγει στις 25 Μαρτίου 2022, στις 12 το μεσημέρι (ώρα Κεντρικής Ευρώπης).

Οι αιτήσεις υποψηφιότητας πρέπει να συμπληρωθούν στην αγγλική ή τη γαλλική και να υποβληθούν αποκλειστικά μέσω του ηλεκτρονικού εντύπου που επισυνάπτεται στο τέλος της πρόσκλησης εκδήλωσης ενδιαφέροντος (στην αγγλική ή τη γαλλική) που έχει αναρτηθεί στη σελίδα με τις «Ευκαιρίες απασχόλησης» του ΕΕΣ (υπό τον τίτλο «Open positions»):

https://www.eca.europa.eu/el/Pages/JobOpportunities.aspx

Η αίτηση πρέπει να περιλαμβάνει τα εξής έγγραφα:

| — | επιστολή εκδήλωσης ενδιαφέροντος |
| --- | --- |

—

επιστολή εκδήλωσης ενδιαφέροντος

| — | πρόσφατο βιογραφικό σημείωμα βάσει του υποδείγματος «Europass» (βλέπε http://europa.eu/europass). |
| --- | --- |

—

πρόσφατο βιογραφικό σημείωμα βάσει του υποδείγματος «Europass» (βλέπε http://europa.eu/europass).

Οι αιτήσεις υποψηφιότητας που δεν συμμορφώνονται απαρεγκλίτως τις ανωτέρω υποδείξεις θα απορριφθούν.

Η επιτροπή επιλογής θα αξιολογήσει τις αιτήσεις αποκλειστικά βάσει των πληροφοριών που θα περιέχονται στα προαναφερόμενα έγγραφα. Δεν αποκλείεται το ενδεχόμενο να ζητήσει από τους υποψηφίους/τις υποψήφιες να υποβάλουν δικαιολογητικά που να αποδεικνύουν αυτά που αναφέρουν στις αιτήσεις τους. Εάν ο υποψήφιος/η υποψήφια δεν υποβάλει τα στοιχεία αυτά όταν του/της ζητηθούν, η αίτησή του/της θα απορριφθεί.

Προκειμένου να διασφαλίσετε την εμπρόθεσμη ολοκλήρωση της αίτησής σας, σας συνιστούμε να μην εξαντλήσετε όλα τα χρονικά περιθώρια για την υποβολή της. Η πείρα έχει δείξει ότι υπάρχει το ενδεχόμενο υπερφόρτωσης του συστήματος καθώς πλησιάζει η λήξη της προθεσμίας.

ΠΟΛΙΤΙΚΗ ΣΤΟΝ ΤΟΜΕΑ ΤΩΝ ΠΡΟΣΛΗΨΕΩΝ

Το ΕΕΣ, σύμφωνα με την πολιτική ίσων ευκαιριών που εφαρμόζει και με το άρθρο 1δ του κανονισμού υπηρεσιακής κατάστασης, είναι ανοικτό στην πολυμορφία και προάγει την ισότητα των ευκαιριών. Δεχόμαστε αιτήσεις υποψηφιότητας χωρίς να κάνουμε διακρίσεις για οποιονδήποτε λόγο και λαμβάνουμε μέτρα προκειμένου να διασφαλίζουμε την ισόρροπη πρόσληψη γυναικών και ανδρών, σύμφωνα με τις διατάξεις του άρθρου 23 του Χάρτη των Θεμελιωδών Δικαιωμάτων της Ευρωπαϊκής Ένωσης. Επίσης, λαμβάνουμε μέτρα για την εξισορρόπηση της επαγγελματικής και της προσωπικής ζωής.

Εάν για τη συμμετοχή σας στην παρούσα διαδικασία επιλογής είναι αναγκαίες ειδικές διευθετήσεις (λόγω συγκεκριμένης αναπηρίας), παρακαλείστε να αποστείλετε εγκαίρως ηλεκτρονικό μήνυμα στη διεύθυνση ECA-Selection@eca.europa.eu.

ΠΡΟΣΤΑΣΙΑ ΤΩΝ ΔΕΔΟΜΕΝΩΝ

Το ΕΕΣ δεσμεύεται να εξασφαλίζει ότι η επεξεργασία δεδομένων προσωπικού χαρακτήρα των υποψηφίων συμμορφώνεται με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (5).

Για περισσότερες πληροφορίες, συμβουλευθείτε την ειδική δήλωση περί απορρήτου στο πλαίσιο της διαδικασίας πλήρωσης κενών θέσεων απασχόλησης, στην ακόλουθη διεύθυνση:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_EL.PDF

Ο πίνακας με τα ονόματα των υποψηφίων που πληρούν τα κριτήρια επιλογής που καθορίζονται στην παρούσα πρόσκληση εκδήλωσης ενδιαφέροντος θα δημοσιευθεί στον ιστότοπο του ΕΕΣ (ενδοδίκτυο και διαδίκτυο). Ο πίνακας θα παραμείνει στον ιστότοπό μας μέχρι τη λήξη της ισχύος του. Πριν από τη δημοσίευση του πίνακα, οι επιτυχόντες υποψήφιοι/επιτυχούσες υποψήφιες θα μπορούν να ζητήσουν να μην περιληφθεί το όνομά τους σε αυτόν, αποστέλλοντας ηλεκτρονικό μήνυμα στη διεύθυνση ECA-Selection@eca.europa.eu. Η αφαίρεση του ονόματος από τον δημοσιευόμενο πίνακα δεν θα επηρεάσει την πιθανότητα ο υποψήφιος αυτός/η υποψήφια αυτή να ληφθεί υπόψη σε περίπτωση προσφοράς εργασίας.

ΑΙΤΗΣΗ ΕΠΑΝΕΞΕΤΑΣΗΣ — ΔΙΑΔΙΚΑΣΙΕΣ ΕΝΣΤΑΣΗΣ ΚΑΙ ΠΡΟΣΦΥΓΗΣ — ΚΑΤΑΓΓΕΛΙΑ ΣΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ

Εάν, σε οποιοδήποτε στάδιο της διαδικασίας επιλογής, θεωρείτε ότι μια απόφαση σας θίγει, έχετε τις ακόλουθες δυνατότητες:

I.   Αίτηση επανεξέτασης της απόφασης που έλαβε η επιτροπή επιλογής

Μπορείτε να υποβάλετε εγγράφως αιτιολογημένη αίτηση επανεξέτασης απόφασης που έλαβε η επιτροπή επιλογής. Η αίτηση αυτή πρέπει να σταλεί εντός 10 ημερών από την κοινοποίηση της απόφασης στη διεύθυνση: ECA-Recours@eca.europa.eu.

II.   Ενστάσεις

Δυνάμει του άρθρου 90, παράγραφος 2, του κανονισμού υπηρεσιακής κατάστασης, μπορείτε να υποβάλετε ένσταση εγγράφως κατά της απόφασης του ΕΕΣ με την οποία απερρίφθη η αίτηση υποψηφιότητάς σας, εντός τριών μηνών από την κοινοποίηση της απόφασης, στη διεύθυνση:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   Προσφυγή ενώπιον του Δικαστηρίου

Δυνάμει του άρθρου 91 του κανονισμού υπηρεσιακής κατάστασης, μπορείτε να ασκήσετε προσφυγή κατά της απόφασης με την οποία απερρίφθη η ένστασή σας, στο μέτρο που σας θίγει, ενώπιον του Δικαστηρίου της Ευρωπαϊκής Ένωσης. Η προσφυγή αυτή κατατίθεται από δικηγόρο εντός τριών μηνών από την ημέρα κοινοποίησης της απόφασης απόρριψης της ένστασης.

IV.   Καταγγελία στον Ευρωπαίο Διαμεσολαβητή

Εάν θεωρήσετε ότι ο τρόπος χειρισμού της υποψηφιότητάς σας συνιστά κακοδιαχείριση εκ μέρους του ΕΕΣ, έχετε δικαίωμα να υποβάλετε καταγγελία στον Ευρωπαίο Διαμεσολαβητή, αφού προηγουμένως επικοινωνήσετε με το ΕΕΣ προς διευθέτηση της διαφοράς. Η εν λόγω καταγγελία υποβάλλεται εγγράφως, εντός διετίας από την ημερομηνία κατά την οποία λάβατε γνώση των πραγματικών περιστατικών στα οποία αναφέρεται η καταγγελία σας. Το ηλεκτρονικό έντυπο καταγγελίας διατίθεται στον ιστότοπο του Ευρωπαίου Διαμεσολαβητή. Η υποβολή καταγγελίας στον Ευρωπαίο Διαμεσολαβητή δεν αναστέλλει τις προθεσμίες προσφυγής που αναφέρονται ανωτέρω.

---

(1)  https://eur-lex.europa.eu/legal-content/EL/TXT/PDF/?uri=CELEX:01962R0031-20220101&from=EL

(2)  Ενδεικτική αναφορά.

(3)  «Συναφής» επαγγελματική πείρα είναι αυτή που έχει αποκτηθεί από την άσκηση καθηκόντων εμπειρογνώμονα, συμβούλου, ειδικού, υπευθύνου, συντονιστή έργου, επικεφαλής έργου ή άλλων αντίστοιχων. Δεν θα ληφθεί υπόψη η πείρα που έχει αποκτηθεί κατά την άσκηση καθηκόντων βοηθού γραμματείας, γραφείου ή διοίκησης ή άλλων αντίστοιχων ή κατά την πραγματοποίηση πρακτικής άσκησης.

(4)  Η σύνθεση της επιτροπής επιλογής θα δημοσιευθεί στον ιστότοπο του ΕΕΣ.

(5)  ΕΕ L 295 της 21.11.2018, σ. 39.

---